**Ieslea Betleemului**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era o tânără cu ochi adânci

Cu fața-n rouă îmbrăcată

Ca o gazelă între stânci

O porumbiță— preacurată

Și ea umbla pe înălțimi

Ca apa tainică-n izvoare

Căta să aibă rădăcini

În lună stele și în soare

Căci chipul ei cel neatins

Era curat ca un izvor

Un curcubeu văzut în vis

Ce nimănui— nu-i e dator

Și ca un crin într-o grădină

Pășea pe muchii de cristal

O stea măreață și sublimă

Ca valul liniștit pe mal

Dar iat-un înger i se arată

Cu-o față sfântă de lumină

Vorbindu-i dulce el îndată

Pe gânduri mult să nu o țină

Mario— iat-ai căpătat

Îndurare de la Dumnezeu

Vestea— de la Cel Prea Înalt

Tu vei naște chiar pe Fiul Său

Dar cum se face—ea a zis

Căci eu nu știu de bărbat

Maria— vin din paradis

Căci sufletul îți e curat

Și iată Însuși Duhul Sfânt

Pe tine te-a preaumbri

Și tu vei naște pe pământ

Pe Cel care va domni

Și a Lui împărăție

Dăinui-va-ntodeauna

Pururi Domn El o să fie

Cât e soarele și luna

Și-a rămas însărcinată

De la Duhul Celui Sfânt

Fecioara cea mai curată

Dintre câte-s pe pământ

Până când s-a împlinit

Vremea când avea să nască

Pe Fiul cel mai iubit

Și ea însăși ca să-l crească

Astfel Domnul a venit

Prin Maria cea fecioară

Cel de vremuri profețit

În lumea noastră amară

S-a născut Mântuitorul

Chiar în iesle-n Betleem

Să ne lege însuși dorul

De-al vieții sfinte-nsemn

O veniți cântați-i slavă

Și-i aduceți închinare

Căci din lumea cea bolnavă

Ne aduce El salvare

Glorie dar Lui Hristos

Pruncul mic din Betleem

Cât de mic e și frumos

El— al mântuirii semn

15 decembrie 2015 Cluj—Napoca